13. pielikums  
Ministru kabineta  
2016. gada  5. janvāra

noteikumiem Nr. 12

**Paraugu ņemšanas metodika** **sēklas kartupeļu partijas kvalitātes novērtēšanai**

1. Sēklas kartupeļu paraugu ņemšana:

1.1. saiņojumiem līdz 60 kg paraugu ņem 3% saiņojuma vienību, bet ne mazāk kā 5 saiņojumiem;

1.2. ja partijā ir līdz 5 saiņojuma vienībām, tad no katras saiņojuma vienības ņem vienādu skaitu bumbuļu, lai veidotos šo noteikumu 65. punktā norādītais parauga lielums;

1.3. ja partijā ir no 5 līdz 183 saiņojuma vienībām, tad ņem pa 80 bumbuļiem no 5 saiņojuma vienībām, kuras izvēlas pēc nejaušības principa;

1.4. ja partijā ir vairāk par 183 saiņojuma vienībām, saiņojuma vienību skaitu, no kurām jāņem paraugs, aprēķina, izmantojot šādu formulu:

P = (M : 100) x 3, kur

P – saiņojuma vienību skaits, no kurām jāņem paraugs;

M – saiņojuma vienību skaits partijā.

Pēc tam, rezultātu apaļojot uz augšu, aprēķina, cik bumbuļu jāņem no katras izvēlētās saiņojuma vienības, izmantojot šādu formulu:

B = D : P, kur

B – no vienas saiņojuma vienības noņemamais bumbuļu skaits;

D – parauga lielumspirmsbāzes sēklas (PBTC) kategorijai – vismaz 200 bumbuļu;pārējām kategorijām parauga lielums ir vismaz 400 bumbuļu;

P – saiņojuma vienību skaits, no kurām jāņem paraugs.

2. Ja saiņojumi ir lielāki par 60 kg, paraugu noņem vismaz 20 % saiņojumu, bet ne mazāk kā 3 saiņojumiem:

2.1. ja partijā ir līdz 3 saiņojumiem, no katra saiņojuma ņem vienādu skaitu bumbuļu, lai veidotos šo noteikumu 65. punktā norādītais parauga lielums;

2.2. ja partijā ir no 3 līdz 15 saiņojumiem, tad ņem pa 134 bumbuļiem no 3 saiņojuma vienībām, kuras izvēlas pēc nejaušības principa;

2.3. ja partijā ir vairāk par 15 saiņojuma vienībām, saiņojuma vienību skaitu, no kurām jāņem paraugs, rezultātu apaļojot uz augšu, aprēķina, izmantojot šādu formulu:

P = (M : 100) x 20, kur

P – saiņojumu skaits, no kuriem jāņem paraugs;

M – saiņojumu skaits partijā.

Pēc tam, rezultātu apaļojot uz augšu, aprēķina, cik bumbuļu jāņem no katra izvēlētā saiņojuma, izmantojot šādu formulu:

B = D : P, kur

B – no vienas saiņojuma vienības noņemamais bumbuļu skaits;

D – parauga minimālais lielums;

P – saiņojuma vienību skaits, no kurām jānoņem paraugs.

3. No sabērumiem paraugu ņem sēklas materiāla pārkraušanas laikā. Ja tas nav iespējams, pēc nejaušības principa veido iegrābumus, atlasot bumbuļus no sabēruma virsmas un sabēruma iekšienes, cik tas ir sasniedzams.

Zemkopības ministrs Jānis Dūklavs